Villy Søvndal

Villy Søvndal (født 4. april 1952 i Struer i Vestjylland) er en dansk politiker (SF). Han var medlem av Folketinget fra 1994 til 2013 og var utenriksminister i Helle Thorning-Schmidts regjering fra 2011 til 2013. Søvndal var formann i Socialistisk Folkeparti 2005–2012. I desember 2013 trakk han seg ut av politikken på grunn av dårlig helse.

Søvndal har lærerutdanning fra Kolding Seminarium 1980, og fra musikkhøyskole 1971-73. Fram til 1992 var han lærer i Kolding.

I hans tidlige lederperiode har meningsmålinene for partiet steget nesten konstant, og SF fikk 13 % av stemmene ved folketingsvalget i 2007, og fikk 23 mandater i Folketinget. I 2007 og 2008 har Søvndal lykkes å løfte SFs oppslutning betraktelig etter å ha gått hardt til angrep på radikale og anti-demokratiske islamistgrupepr i Danmark. I mars 2008 fikk Socialistisk Folkeparti mer enn 20-22 % oppslutning på meningsmålingene – på bekostning av Socialdemokraterne som nå lå på 18-22 %.

Ved valget i september 2011 gikk derimot partiet tilbake til 9,2 prosent, mens Enhedslisten tok mange stemmer fra SF. Under Søvndals ledelse forhandlet SF med Socialdemokraterne om regjeringsdannelse, og Willy Søvndal ble i oktober 2011 selv utenriksminister i den nye regjeringen.

7. september 2012 meldte Villy Søvndal at han trakk seg som leder for SF.

Politiske verv 
 Kolding Byråd 1982-1994
 Folketinget 1986, 1991-92 og 1994-2013
 SFs leder (landsformand) 2005-2012

Referanser

Eksterne lenker 
 
 
 
 

Danske utenriksministre
Socialistisk Folkeparti-ministre
Folketingsmedlemmer fra Socialistisk Folkeparti
Danske partiledere
Danske pedagoger
Personer fra Struer